**SmartWeb lancerer mobil handelsløsning**

**i samarbejde med PayPal**

*Hvis du sælger varer eller tjenesteydelser online, ved du allerede, at flere og flere af dine kunder tilgår butikken fra mobile enheder. Du er nok også helt med på, at du mister kunder og markedsandele, hvis ikke du er klar til at handle via smartphone og tablet. Derfor har SmartWeb og PayPal nu gjort det enkelt, hurtigt og sikkert at implementere mobil betaling i din webshop.*

**De første 50 løsninger er gratis**

”Indenfor de næste par år overhaler trafikken fra mobile enheder de stationære computere. I 2012 forventes væksten i internethandel fra mobile enheder at stige 62% i Europa og 14% i Danmark. Derfor er det afgørende for vores kunder, at vi kan hjælpe med en sikker og enkel løsning her og nu. Løsningen er udviklet i samarbejde med PayPal, og deres tonstunge erfaring med onlinebetaling er en garanti for sikker, hurtig og effektiv betaling. Vi glæder os så meget til at komme i gang, at vi forærer de første 50 løsninger væk” siger Rasmus Graversen, direktør i Smartweb.

**Kom i gang før konkurrenterne**

Lars Green, salgsansvarlig for PayPal Danmark, hæfter sig ved de konkurrencemæssige fordele: ”Danske virksomheder kommer til at miste markedsandele online, hvis de ikke gør sig klar til salget via smartphones. Hos PayPal er vi glade for samarbejdet med SmartWeb og for at kunne fjerne nogle af de barrierer, der er ved at sælge via mobiltelefonen i Danmark. Med det fælles initiativ, er det nu er muligt for virksomheder at lancere en mobilhandelsløsning uden at tage en krone op af lommen. SmartWeb’s software håndterer præsentation af varer og købsproces på mobilen, mens PayPal formidler forbrugernes betaling med kreditkort direkte på mobilen.”

**Det handler om at gøre kunderne stærkere**

Samarbejdet med PayPal er det første i en række initiativer, som SmartWeb tager for at fremme mobilhandel i Danmark og gøre egne kunder stærkere. ” Vi lever af at gøre vores kunder rigere, så vi har udelukkende fokus på løsninger, der styrker vores kunders konkurrencekraft i fremtiden”, siger Rasmus Graversen.

**For mere information kontakt venligst:**

Rasmus Graversen, SmartWeb

[rbg@smartweb.dk](mailto:rbg@smartweb.dk)

+ 45 2814 3630

Pressekontakt PayPal

Mikkel Andersen, Text100

[Mikkel.andersen@text100.com](mailto:Mikkel.andersen@text100.com)

+45 2222 0707

**Om SmartWeb**

SmartWeb gør det lettere for virksomheder at sælge varer via net og mobil. SmartWeb har udviklet CMS siden 2006 og e-handelssoftware siden 2008. SmartWeb har over 1.300 kunder på egen platform. SmartWeb leverer full service, så kunden er fri til at drive sin forretning.

For mere information om SmartWeb besøg [www.smartweb.dk](http://www.smartweb.dk).

**Om PayPal**

PayPal er en sikker og enkel betalingsmåde, man kan bruge på nettet og på mobilen. Tjenesten indebærer, at forbrugeren kan betale uden at skulle dele betalingsoplysninger med webshoppen, og samtidig har forbrugeren fleksibilitet til at betale via enten konto eller betalingskort. PayPal muliggør e-handel på verdensplan med mere end 117 millioner aktive konto, fordelt på 190 markeder og i 25 valutaer. PayPal er en virksomhed indenfor eBay-koncernen (NASDAQ:EBAY). PayPals hovedkontor ligger i San Jose. Californien i USA, og det internationale hovedsæde ligger i Singapore. For mere information om PayPal besøg [www.PayPal.dk](http://www.PayPal.dk)